Document ID: 31991R0301

ΚΑΝΟΝΙΣΜΟΣ ( ΕΟΚ ) αριθ . 301/91 ΤΗΣ ΕΠΙΤΡΟΠΗΣ της 7ης Φεβρουαρίου 1991 για παρέκκλιση από τον κανονισμό ( ΕΟΚ ) αριθ . 1589/87 σχετικά με την αγορά με δημοπρασία βουτύρου από τους οργανισμούς παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3641/90 ( 2 ), και ιδίως το άρθρο 7α παράγραφος 1 πρώτο εδάφιο και παράγραφος 3,
Εκτιμώντας :
ότι ο κανονισμός ( ΕΟΚ ) αριθ . 1589/87 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 1310/90 ( 4 ), καθόρισε τους κανόνες σχετικά με την αγορά με δημοπρασία βουτύρου από τους οργανισμούς παρέμβασης - ότι το άρθρο 7 παράγραφος 2 του εν λόγω κανονισμού προβλέπει ότι ο υπερθεματιστής, εντός προθεσμίας δεκατεσσάρων ημερών μετά την ημερομηνία λήξεως της προθεσμίας για την υποβολή των προσφορών, προβαίνει στην παράδοση του βουτύρου - ότι η προθεσμία αυτή, λαμβανομένων υπόψη των αργιών, υπάρχει κίνδυνος να είναι ανεπαρκής για τη δεύτερη δημοπρασία του Μαρτίου 1991 - ότι, κατά συνέπεια, πρέπει να παραταθούν οι παραδόσεις βουτύρου για την προαναφερθείσα δημοπρασία -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Για τη δημοπρασία της οποίας η προθεσμία υποβολής των προσφορών λήγει την τέταρτη Τρίτη του Μαρτίου 1991, η προθεσμία των δεκατεσσάρων ημερών που αναφέρεται στο άρθρο 7 παράγραφος 2 του κανονισμού ( ΕΟΚ ) αριθ . 1589/87 αντικαθίσταται από προθεσμία εικοσιμιάς ημερών . Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 7 Φεβρουαρίου 1991 .

Labels: 3
17